《智衲草书》
宋代·米芾

人爱老张书已颠，我知醉素心通天。笔锋卷起三峡水，墨色染遍万壑泉。

兴来飒飒吼风雨，落纸往往翻云烟。怒蛟狂虺忽惊走，满手黑电争回旋。

人间一日醉梦觉，物外万态涵无边。使人壮观不知已，脱身直恐凌飞仙。

弃笔为山傥无苦，洗墨成池何足数。其来精绝自凝神，不在公孙浑脱舞。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。